REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/107-25

26. jun 2025. godine

B e o g r a d

ZAPISNIK

SA 35. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 26. JUNA 2025. GODINE

Sednica je počela u 12,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Olja Petrović, Dane Stanojčić, Stefan Kitanović, Đorđe Komlenski i Branimir Jovanović.

Sednici nisu prisustvovali članovi Odbora: Igor D. Jakšić, Ivana Stamatović, Aleksandar Jugović, Goran Milić, Uglješa Marković, Branko Lukić, Jelena Milošević, Miroslav Aleksić, Stefan Janjić, Dragana Rakić i Vojislav Mihailović.

Sednici su prisustvovali zamenici članova Odbora: Nenad Krstić, zamenik člana Igora D. Jakšića, Tatjana Petrović Stojković, zamenik člana Ivane Stamatović i Snežana Jovanović, zamenik člana Aleksandra Jugovića.

Marko Milošević, zamenik člana Uglješe Markovića, pristupio je sednici nakon usvajanja Zapisnika sa 34. sednice Odbora.

Sednici su na poziv predsednika Odbora prisustvovali: Gordana Kukrika Jovanović, član Saveta Komisije za kontrolu državne pomoći, Jelena Štulović Prekić, načelnik odeljenja u Komisiji za kontrolu državne pomoći i Dejan Popović, predsednik Saveta Agencije za energetiku.

Predsednik Odbora je obrazložio da je na osnovu člana 82, člana 92. stav 2, člana 192. st. 2. i 3. i člana 193. Poslovnika Narodne skupštine, podneo predlog da Odbor obavi dva zajednička jedinstvena pretresa: 1. zajednički jedinstveni pretres o tačkama 1. i 2. predloženog dnevnog reda i 2. zajednički jedinstveni pretres o tačkama 3. - 7. predloženog dnevnog reda.

Na predlog predsednika, Odbor je jednoglasno prihvatio predlog za spajanje rasprave.

Shodno članu 93. stav 3. Poslovnika Narodne skupštine, Odbor je na predlog predsednika jednoglasno utvrdio dnevni red 35. sednice Odbora, u celini:

D n e v n i r e d:

- usvajanje zapisnika sa 34. sednice Odbora -

1. Razmatranje Zahteva Komisije za kontrolu državne pomoći za pribavljanje saglasnosti za zasnivanje radnog odnosa sa novim licima u Komisiji za kontrolu državne pomoći u 2025. godini (21 broj: 112-878/25 od 12. maja 2025. godine);

2. Razmatranje Zahteva Agencije za energetiku za pribavljanje saglasnosti za zasnivanje radnog odnosa sa novim licima u Agenciji za energetiku u 2025. godini (21 broj: 112-931/25 od 16. maja 2025. godine);

3. Razmatranje Zahteva Nenada Krstića, narodnog poslanika, za pribavljanje pozitivnog mišljenja za obavljanje druge javne funkcije (21 Broj:02-1234/25 od 24. juna 2025. godine);

4. Razmatranje Obaveštenja generalnog sekretara Narodne skupštine o izricanju mera održavanja reda na Drugoj posebnoj sednici u Četrnaestom sazivu, održanoj 15. aprila 2025. godine (21 broj: 120-708/25 od 16. aprila 2025. godine);

5. Razmatranje Obaveštenja generalnog sekretara Narodne skupštine o izricanju mera održavanja reda na Drugoj posebnoj sednici u Četrnaestom sazivu, održanoj 16. aprila 2025. godine (21 broj: 120-736/25 od 17. aprila 2025. godine);

6. Razmatranje Obaveštenja generalnog sekretara Narodne skupštine o izricanju mera održavanja reda na sednici Petog vanrednog zasedanja u Četrnaestom sazivu, održanoj 11. juna 2025. godine (21 broj: 120-1167/25 od 13. juna 2025. godine);

7. Razmatranje Obaveštenja generalnog sekretara Narodne skupštine o izricanju mera održavanja reda na sednici Petog vanrednog zasedanja u Četrnaestom sazivu, održanoj 16. juna 2025. godine (21 broj: 120-1175/25 od 17. juna 2025. godine).

\* \* \*

Pre prelaska na rad po utvrđenom dnevnom redu Odbor je jednoglasno, bez primedaba, usvojio zapisnik sa 34. sednice Odbora.

**Prva i Druga tačka dnevnog reda**: Razmatranje Zahteva Komisije za kontrolu državne pomoći za pribavljanje saglasnosti za zasnivanje radnog odnosa sa novim licima u Komisiji za kontrolu državne pomoći u 2025. godini (21 broj: 112-878/25 od 12. maja 2025. godine) i Razmatranje Zahteva Agencije za energetiku za pribavljanje saglasnosti za zasnivanje radnog odnosa sa novim licima u Agenciji za energetiku u 2025. godini (21 broj: 112-931/25 od 16. maja 2025. godine)

Pre nego što je otvorio raspravu, predsednik Odbora je dao uvodne napomene u vezi sa tačkama 1. i 2. dnevnog reda koje čine Prvu objedinjenu raspravu.

 Predsednik Odbora je pojasnio da se radi o zahtevima za davanje saglasnosti za zasnivanje radnog odnosa sa novim licima u Komisiji za kontrolu državne pomoći i Agenciji za energetiku; da ovlašćenje Odbora da odlučuje i daje saglasnost o dodatnom zapošljavanju proističe iz člana 27k stav 9. Zakona o budžetskom sistemu; da je uslovljeno postojanjem odgovarajućih finansijskih sredstava za isplatu plata sa pripadajućim porezima i doprinosima za novozaposlene, u skladu sa sredstvima obezbeđenim Zakonom o budžetu Republike Srbije za 2025. godinu; da su sredstva za ovu namenu u Agenciji za energetiku iskazana u Finansijskom planu Agencije za 2025. godinu na koji je saglasnost dala Narodna skupština.

Gordana Kukrika Jovanović, član Saveta Komisije za kontrolu državne pomoći i Dejan Popović, predsednik Saveta Agencije za energetiku obrazložili su zahteve za pribavljanje saglasnosti za zasnivanje radnog odnosa sa novim licima u 2025. godini.

Gordana Kukrika Jovanović je pojasnila da je u Komisija trenutno 19 zaposlenih na neodređeno vreme, što predstavlja 70% od ispunjenosti kadrovskih kapaciteta; da je Ministarstvo finansija dalo saglasnost na Kadrovski plan Komisije za 2025. tako da su za ovu namenu obezbeđena sredstva iz budžeta opredeljena za rad Komisije. Dodala je da se oblast kontrole državne pomoći ne izučava na fakultetitima univerziteta u Srbiji, te da je s tim u vezi Komisija zaključila sporazum s Pravnim fakultetom u Beogradu radi školovanja stručnjaka iz oblasti zaštite konkurencije.

Dejan Popović je ukazao da je Agencija za energetiku podnetim zahtevom opredelila potrebu za zapošljavanjem pet novih lica s obzirom na to da dva iskusna pravnika odlaze u penziju a treći je u postupku reizbora za člana Saveta; da se izmenama zakona kojim je uređen rad Agencije, uvode nove prinadležnosti što iziskuje jačanje kadrovskih kapaciteta. Naglasio je da se Agencija ne finansira iz sredstava budžeta Republike Srbije, već iz sopstvenih sredstava, te da ovim zapošljavanjem neće doći do dodatnog opterećenja budžeta Republike Srbije.

Diskusije nije bilo.

U skladu sa članom 157. stav 2. Poslovnika Odbor je, odlučivao o svakoj tački dnevnog reda pojedinačno.

Odbor je, povodom **Prve tačke dnevnog reda**, na predlog predsednika, jednoglasno usvojio Predlog odluke o davanju saglasnosti Komisiji za kontrolu državne pomoći za zapošljavanje 8 novih lica, prema strukturi iz zahteva.

Odbor je, povodom **Druge tačke dnevnog reda**, na predlog predsednika, jednoglasno usvojio Predlog odluke o davanju saglasnosti Agenciji za energetiku Republike Srbije za zapošljavanje 5 novih lica, prema strukturi iz zahteva.

\* \* \*

**Treća, Četvrta, Peta, Šesta i Sedma tačka dnevnog reda**: Razmatranje Zahteva Nenada Krstića, narodnog poslanika, za pribavljanje pozitivnog mišljenja za obavljanje druge javne funkcije (21 Broj:02-1234/25 od 24. juna 2025. godine); Razmatranje Obaveštenja generalnog sekretara Narodne skupštine o izricanju mera održavanja reda na Drugoj posebnoj sednici u Četrnaestom sazivu, održanoj 15. aprila 2025. godine (21 broj: 120-708/25 od 16. aprila 2025. godine); Razmatranje Obaveštenja generalnog sekretara Narodne skupštine o izricanju mera održavanja reda na Drugoj posebnoj sednici u Četrnaestom sazivu, održanoj 16. aprila 2025. godine (21 broj: 120-736/25 od 17. aprila 2025. godine); Razmatranje Obaveštenja generalnog sekretara Narodne skupštine o izricanju mera održavanja reda na sednici Petog vanrednog zasedanja u Četrnaestom sazivu, održanoj 11. juna 2025. godine (21 broj: 120-1167/25 od 13. juna 2025. godine) i Razmatranje Obaveštenja generalnog sekretara Narodne skupštine o izricanju mera održavanja reda na sednici Petog vanrednog zasedanja u Četrnaestom sazivu, održanoj 16. juna 2025. godine (21 broj: 120-1175/25 od 17. juna 2025. godine)

Pre nego što je otvorio raspravu, predsednik Odbora je dao uvodne napomene u vezi sa tačkama 3. - 7. dnevnog reda koje čine Drugu objedinjenu raspravu.

 Povodom 3. tačke dnevnog reda pojasnio je da se radi o zahtevu narodnog poslanika Nenada Krstića za pribavljanje pozitivnog mišljenja, da uz funkciju narodnog poslanika obavlja i funkciju predsednika Skupštine opštine Trgovište.

U vezi sa tačkama 4, 5, 6. i 7. obavestio je prisutne da su članovima Odbora dostavljena obaveštenja generalnog sekretara o merama koje su izrečene narodnim poslanicima zbog povrede reda na sednici Narodne skupštine; da su uz obaveštenja priloženi i izvodi iz stenografskih beležaka i da Odbor na osnovu člana 108. i 115. Poslovnika donosi odluku o novčanoj kazni za narodnog poslanika.

Diskusije nije bilo.

 Odbor je, povodom **Treće tačke dnevnog reda**, na predlog predsednika, većinom glasova, prihvatio zahtev i dao pozitivno mišljenje Nenadu Krstiću, da uz funkciju narodnog poslanika, obavlja i funkciju predsednika Skupštine opštine Trgoviše.

 Odbor je, povodom **Četvrte tačke dnevnog reda**, na predlog predsednika, jednoglasno, doneo odluku o novčanoj kazni:

 - kojom se prof. dr Miloljub Albijanić, narodni poslanik na stalnom radu u Narodnoj skupštini, kažnjava novčanom kaznom u visini od 10% osnovne plate narodnog poslanika, u iznosu od 12.443,58 dinara;

 - kojom se Đorđe Komlenski, narodni poslanik na stalnom radu u Narodnoj skupštini, kažnjava novčanom kaznom u visini od 10% osnovne plate narodnog poslanika, u iznosu od 12.443,58 dinara i

 - kojom se Miroslav Aleksić, narodni poslanik na stalnom radu u Narodnoj skupštini, kažnjava novčanom kaznom u visini od 10% osnovne plate narodnog poslanika, u iznosu od 12.443,58 dinara.

 Odbor je, povodom **Pete tačke dnevnog reda**, na predlog predsednika, jednoglasno, doneo odluku o novčanoj kazni:

 - kojom se doc. dr Rastislav Dinić, narodni poslanik na stalnom radu u Narodnoj skupštini, kažnjava novčanom kaznom u visini od 10% osnovne plate narodnog poslanika, u iznosu od 12.443,58 dinara;

 - kojom se Miloš Parandilović, narodni poslanik na stalnom radu u Narodnoj skupštini, kažnjava novčanom kaznom u visini od 10% osnovne plate narodnog poslanika, u iznosu od 12.443,58 dinara;

 - kojom se Milan Radin, narodni poslanik na stalnom radu u Narodnoj skupštini, kažnjava novčanom kaznom u visini od 10% osnovne plate narodnog poslanika, u iznosu od 12.443,58 dinara;

 - kojom se Aleksandar Mirković, narodni poslanik na stalnom radu u Narodnoj skupštini, kažnjava novčanom kaznom u visini od 10% osnovne plate narodnog poslanika, u iznosu od 12.443,58 dinara i

 - kojom se Dejan Bulatović, narodni poslanik na stalnom radu u Narodnoj skupštini, kažnjava novčanom kaznom u visini od 10% osnovne plate narodnog poslanika, u iznosu od 12.443,58 dinara.

 Odbor je, povodom **Šeste tačke dnevnog reda**, na predlog predsednika, jednoglasno, doneo odluku o novčanoj kazni:

 - kojom se Miloš Parandilović, narodni poslanik na stalnom radu u Narodnoj skupštini, kažnjava se novčanom kaznom u visini od 10% osnovne plate narodnog poslanika, u iznosu od 12.443,58 dinara;

 - kojom se Nebojša Bakarec, narodni poslanik na stalnom radu u Narodnoj skupštini, kažnjava se novčanom kaznom u visini od 10% osnovne plate narodnog poslanika, u iznosu od 12.443,58 dinara i

 - kojom se Ivana Rokvić, narodni poslanik na stalnom radu u Narodnoj skupštini, kažnjava se novčanom kaznom u visini od 10% osnovne plate narodnog poslanika, u iznosu od 12.443,58 dinara.

 Odbor je, povodom **Sedme tačke dnevnog reda**, na predlog predsednika, jednoglasno, doneo odluku o novčanoj kazni:

- kojom se Borislav Novaković, narodni poslanik na stalnom radu u Narodnoj skupštini, kažnjava novčanom kaznom u visini od 10% osnovne plate narodnog poslanika, u iznosu od 12.443,58 dinara i

- kojom se Miloš Parandilović, narodni poslanik na stalnom radu u Narodnoj skupštini, kažnjava novčanom kaznom u visini od 20% osnovne plate narodnog poslanika, u iznosu od 24.887,16 dinara.

Nakon završenog glasanja, član Odbora Đorđe Komlenski se javio za reč da bi obrazložio razlog zbog koga je glasao za donošenje odluke kojom se i on kažnjava za izrečenu opomenu, napomenuvši da smatra da je ista nezaslužena, ali da je njegovo glasanje odraz pridržavanja principa koga se Odbor u dosadašnjem radu držao. Pojasnio je da prema Poslovniku Odbor ne može da sudi o validnosti opomene koju je predsednik, odnosno predsedavajući sednicom Narodne supštine izrekao, jer Odbor ima pravo ali i obavezu da utvrdi visinu kazne koja proističe zbog izrečene mere. Naglasio je da će, ukoliko je visina izrečene kazne cena za pominjanje ustaških satnika na sednici Narodne skupštine istu uvek rado platiti, jer neće izbegavati da one koji su bili zločinci prema srpskom narodu nazove pravim imenom.

Pre zaključenja sednice, predsednik Odbora se zahvalio prisutnim članovima, odnosno zamenicima članova Odbora, koji su glasali za donošenje odluka o novčanim kaznama, jer su time, kako je istakao, pokazali da se drže principa koji su sami postavili i prihvatili, za razliku od kolega, pripadnika opozicije, koji nisu ni bili prisutni na ovoj sednici. S tim u vezi je naglasio da su odsutne kolege povodom ovog pitanja na prethodnim sednicama Odbora, uvek glasali za kažnjavanje poslanika vladajuće koalicije a nikada za to da budu sankcionisani poslanici opozicije, pa čak i onda kada su poslanike pozicije nazivali štakorima. Glasanjem za donošenje odluka o novčanim kaznama pokazano je poštovanje Narodne skupštine, dosledna primena njenih akata i Poslovnika koji se ne primenjuje jednostrano, već objektivno i jednako prema svima. Na kraju svog izlaganja, ponovio je ranije iznet stav da ne vidi smisao u novčanom kažnjavanju jer ono nema utemeljenje u parlamentarizmu kao takvom i da kada je već propisano, Generalni sekretarijat Narodne skupštine treba faktički da potvrdi meru koju je već kao odluku doneo predsednik, odnosno predsedavajući Narodnom skupštinom, a ne Odbor.

\*\*\*

 Sednica je završena u 12,25 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

 Svetlana Dedić Milenko Jovanov